Σπαράγγια με αβοκάντο, μανιτάρια και ντρέσινγκ με σουσάμι
Μια δημιουργική σαλάτα που που ταιριάζει με τα πασχαλινά κρεατικά. Τον υπόλοιπο χρόνο στέκεται μόνη της ως ένα ωραίο ελαφρύ γεύμα.
500 γρ. σπαράγγια καθαρισμένα, κομμένα σε κομμάτια 3 - 4 εκ., 1 μέτριο αβοκάντο, σε κύβους, 200 γρ. μανιτάρια λευκά, σκουπισμένα με μια νωπή πετσέτα,σε λεπτές φέτες, 150 γρ. πρασινάδες της αρεσκείας μας (ρόκα, μαρούλι, γαλλική, αντίδια, βαλεριάνα, κ.τ.λ.), το λευκό και τρυφερό πράσινο μέρος από 1 φρέσκο κρεμμυδάκι, τα φύλλα και τα τρυφερά κοτσάνια από 1/4 μάτσο φρέσκου κόλιανδρου, ψιλοκομμένα, ή μαϊντανού, αλάτι, 30 ml μηλόξιδο, 20 ml σόγια σος, 80 ml ελαιόλαδο, 30 ml χυμός λεμονιού, 1 κουτ. γλυκού καστανή ζάχαρη, 3 κουτ. σούπας σουσάμι, καβουρδισμένο καλά σε τηγάνι χωρίς λιπαρή ουσία, για περίπου 3 λεπτά, αλάτι και φρεσκοτριμμένο πιπέρι
Για τα σπαράγγια με αβοκάντο, μανιτάρια και ντρέσινγκ με σουσάμι, ρίχνουμε στον πολυκόφτη που διαθέτουμε όλα τα υλικά για το ντρέσινγκ και χτυπάμε καλά μέχρι να πολτοποιηθούν.Σε μια κατσαρόλα με αλατισμένο νερό που κοχλάζει βράζουμε τα σπαράγγια για περίπου 3 λεπτά.Τα σουρώνουμε, τα βάζουμε σε σαλατιέρα και τα περιχύνουμε με τη σάλτσα.Ανακατεύουμε και αφήνουμε για 10 λεπτά, να αναμειχθούν τα αρώματα.Προσθέτουμε το αβοκάντο, τα μανιτάρια, τις πρασινάδες, το κρεμμυδάκι, τον κόλιανδρο, αλάτι, ανακατεύουμε και σερβίρουμε.
Αβοκάντο,Μανιτάρια,Σπαράγγια,Πάσχα,Light,Vegan,Χορτοφαγικά